Diari Oficial de la Generalitat Valenciana


Sumari del DOGV 4900, del 10-12-2004 (2004/12222)

RESOLUCIÓ de 5 de novembre de 2004, del Servici Territorial d'Energia d'Alacant, per la qual se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, d'utilitat pública del projecte de la línia aerosubterrània de mitjana tensió 20 kV amb origen en ST Santa Pola i final en el sector AR-1, en els termes municipals de Santa Pola i Elx (Alacant). (ATLINE/2004/379/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12830


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 5 de novembre de 2004, del Servici Territorial d'Energia d'Alacant, per la qual se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, d'utilitat pública del projecte de la línia aerosubterrània de mitjana tensió 20 kV amb origen en ST Santa Pola i final en el sector AR-1, en els termes municipals de Santa Pola i Elx (Alacant). (ATLINE/2004/379/03). [2004/Q12087]
  
Als efectes previstos en l'article 53 de la Llei 54/1997, de 27 de novembre, del Sector Elèctric; en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu reglament (Decret de 26 d'abril de 1957) se sotmet a informació pública el projecte d'instal·lació elèctrica següent:
  
Peticionari: Iberdrola Distribución Eléctrica, SAU, amb el codi d'identificació fiscal M20962709, i domicili a l'efecte de notificacions a Alacant, carrer de Calderón de la Barca, número 16 (CP 03493).
  
Objecte de la petició: autorització administrativa, aprovació del projecte d'execució i reconeixement, en concret, d'utilitat pública del projecte de la línia aerosubterrània de mitjana tensió 20 kV amb origen en ST Santa Pola i final en el sector AR-1, que discorre pels termes municipals de Santa Pola i Elx, en la província d'Alacant.
  
Finalitat de la instal·lació: proveir d'energia elèctrica al sector AR-1 de pròxima construcció en Arenales del Sol, en el terme municipal d'Elx, per a l'ús en habitatges, locals comercials i servicis comuns i públics.
  
Característiques principals: tensió nominal: 20 kV; longitud: 1.772 metres en el seu tram aeri i 2.843 metres en el seu tram subterrani; suports: 14 suports de perfils metàl·lics del tipus de zelosia, segons la recomanació UNESA 6707 B i la norma NI 52.10.01; conductors: en el tram aeri, tres circuits de tres conductors LA-110 d'alumini-acer, i en el tram subterrani, dos circuits de tres conductors aïllats unipolars d'alumini de 240 mm2 de secció, segons la denominació HEPR-Z1; origen: en la subestació transformadora de Santa Pola; final: en el sector AR-1 d'Arenales del Sol, en el terme municipal d'Elx, on connectarà amb la línia de mitjana tensió projectada per al sector esmentat.
  
Pressupost: tres-cents quaranta-tres mil nou-cents vint-i-set euros amb quaranta-nou cèntims (343.927,49 €).
  
El titular ha sol·licitat, sobre les finques descrites en la relació annexa, servitud de pas aeri d'energia elèctrica, que comprén a més de la volada sobre el predi servent, l'establiment de pals, torres o suports fixos per a la sustentació de cables conductors d'energia; i servitud de pas subterrani d'energia elèctrica, que comprén l'ocupació del subsòl pels cables conductors, a la profunditat i amb les altres característiques que assenyala la legislació urbanística aplicable.
  
La qual cosa es fa pública per a coneixement general i, especialment, dels propietaris de terrenys i la resta de titulars afectats per tal projecte, la relació dels quals s'inserix al final d'este anunci perquè puguen examinar l'expedient en el Servici Territorial d'Energia d'Alacant de la Conselleria d'Infraestructures i Transport, situat en el carrer de Churruca, número 29 (CP 03307), i presentar les al·legacions que consideren oportunes en el termini de 20 dies, comptadors a partir de l'endemà de la inserció d'este anunci. Els plànols parcel·laris podran ser igualment consultats en els ajuntaments de Santa Pola i Elx.